**Imediat ce apune de ziuă**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ȋntr-o zi îmi va fi interzis

să mai fiu femeie

așa că va trebui să aleg

între ușă de moschee

sau Zidul Plângerii

poate cel al Cunoașterii

deși miracolul nașterii

n-ar mai fi niciun miracol

asta se-nvață dintr-un

oracol

de la capătul lumii

acolo unde beduinii

fără drum de întoarcere

stau de vorbă cu mărăcinii

și îi trimit

rând pe rând

în corporațiile bisericești

cu aceeași îndârjire

prin care

soarele se rotește pentru

fiecare

de la Sud la Nord

și

oprindu-se ȋntr-un fiord

ajută calotele glaciare

fără să vrei

să nu mai fie nici acestea

femei

25 noiembrie 2018, Constanța